《瑞鹤仙》
清代·王韵梅

轻阴寒食近。又做冷欺花，几番风信。春情渐吹醒。

看一株杨柳，眠还不稳。孤怀易感。眼前事、何堪重省。

尽无聊、减字偷声，摹写一腔心影。

沉闷。麋丸墨淡，虎仆毫尖，难题幽愤。莺慵蝶困。花间意，更休问。

总三分春色，二分风雨，不敌十分长恨。任囊琴、挂壁年年，尘封玉轸。

作者简介：字素卿，常熟人。有《问月楼词》。